**DAUGIABUČIŲ NAMŲ BENDROJO NAUDOJIMO OBJEKTŲ ADMINISTRAVIMO DARBŲ SĄRAŠAS**

1. Namo butų ir kitų patalpų (toliau – patalpos) savininkų (naudotojų) sąrašo sudarymas ir tvarkymas.

2. Namo bendrojo naudojimo objektų aprašo (toliau ‒ objektų aprašas) sudarymas, tvarkymas, skelbimas interneto svetainėje, teikimas patalpų savininkams.

3. Namo techninės priežiūros organizavimas.

4. Metinio namo bendrojo naudojimo objektų atnaujinimo plano (toliau – metinis planas) ir (ar) ilgalaikio (2 ir daugiau metų) namo bendrojo naudojimo objektų atnaujinimo plano (toliau – ilgalaikis planas) rengimas, mėnesinės kaupiamosios įmokos tarifo apskaičiavimas, teikimas patalpų savininkams tvirtinti, skelbimas interneto svetainėje.

5. Su administruojamu namu susijusių paslaugų, prekių,namo bendrojo naudojimo objektų atnaujinimo darbų pirkimas, vadovaujantis pastatų priežiūrą reglamentuojančių teisės aktų nustatytais reikalavimais, patalpų savininkų sprendimais, pirkimo sutarčių su pasirinktais tiekėjais sudarymas, pirkimų rezultatų skelbimas patalpų savininkams, sutarčių vykdymo kontrolė.

6. Dalyvavimas name vykdytų statybos darbų užbaigimo procedūrose, statybos užbaigimą reglamentuojančių teisės aktų nustatytais atvejais ir tvarka.

7. Pasiūlymų dėl namo šildymo ir karšto vandens sistemos pertvarkymo pagal šiai sistemai nustatytus privalomuosius reikalavimus, energiją taupančių priemonių įgyvendinimo, namo atnaujinimo (modernizavimo) rengimas ir teikimas patalpų savininkams, patalpų savininkų susirinkimų šaukimas arba balsavimo raštu organizavimas, patalpų savininkų priimtų sprendimų įgyvendinimas.

8. Mokėjimų, įmokų apskaičiavimas, surinktų lėšų tvarkymas ir jų naudojimo apskaita, mėnesinių mokėjimo dokumentų (sąskaitų, mokėjimų pranešimų ar kt.) parengimas ir pateikimas patalpų savininkams.

9. Patalpų savininkų susirinkimų šaukimas arba balsavimo organizavimas raštu, vadovaujantis Civilinio kodekso 4.85 straipsniu.

10. Metinės savo veiklos, susijusios su administruojamu namu, ataskaitos (toliau – metinė veiklos ataskaita) rengimas, skelbimas ir teikimas patalpų savininkams.

11. Valstybinės vėliavos iškėlimo užtikrinimas, vadovaujantis Lietuvos Respublikos valstybės vėliavos ir kitų vėliavų įstatymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darbų sąrašas parengtas vadovaujantis Daugiabučio namo bendrojo naudojimo objektų administravimo nuostatais, patvirtintais Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl Daugiabučio namo bendrojo naudojimo objektų administravimo nuostatų patvirtinimo“